10/09/2009 | Administración LocalMunicipal
Noia
Secretaría
Anuncio aprobación bases do concurso-oposición de persoal funcionario interino para a provisión transitoria dun posto de técnico de xestión de secretaría

ANUNCIO RELATIVO Á APROBACIÓN DAS BASES QUE REXERÁN O PROCEDEMENTO QUE REXERÁN O PROCEDEMENTO DE SELECCIÓN, MEDIANTE O SISTEMA DE CONCURSO-OPOSICIÓN, DE PERSOAL FUNCIONARIO INTERINO PARA PROVEER TRANSITORIAMENTE UN POSTO DE TRABALLO DE TÉCNICO DE XESTIÓN DE SECRETARÍA DO CONCELLO DE NOIA, E DE CONVOCATORIA DO PROCEDEMENTO. En cumprimento do establecido no artigo 97 da Lei 7/1985, de 2 de abril, de bases de réximen local, faise público que por Resolución do Alcalde número 2350/2009, do 31 de agosto, aprobáronse as bases que rexerán o procedemento de selección, mediante o sistema de concurso-oposición, de persoal funcionario interino para proveer transitoriamente un posto de traballo de técnico de xestión de secretaría do Concello de Noia, e procedeuse á convocatoria do procedemento. Contra a presente resolución que pon fin á vía administrativa poderase interpoñer, potestativamente, recurso de reposición ante o mesmo órgano que o dictou, no prazo dun mes contado desde o día de publicación do anuncio Boletín Oficial da Provincia da Coruña, ou ben, directamente, recurso contencioso-administrativo ante o Tribunal Superior de Xustiza de Galicia no prazo de dous meses contados desde a mesma data, sen perxuízo de que se poida interpoñer calquera outro recurso que se estime pertinente. O texto íntegro das bases aprobadas insértase a continuación: 1.1. É obxecto das presentes bases a regulación do procedemento de selección de persoal funcionario interino para proveer transitoriamente un posto de traballo de técnico de xestión de secretaria, mediante o sistema de concurso-oposición, co obxecto de sustituir temporalmente á titular do posto.1.2. O procedemento regulado nestas bases rexerase pola normativa básica estatal constituída pola Lei 7/2007, do 12 de abril, do estatuto básico do empregado público (EBEP), a Lei 7/1985, do 2 de abril, reguladora das bases de réximen local (LBRL), o Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réximen local (TRRL) e o Real decreto 896/1991, de 7 de xuño, polo que se establecen as regras básicas e os programas mínimos ós que debe axustarse o procedimento de selección dos funcionarios de Administración Local, a normativa autonómica de aplicación constituída polo Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia (TRLFPG), Decreto 95/1991, do 20 de marzo, de 20 de marzo, polo que se aproba o regulamento de selección de persoal ó servizo da comunidade autónoma de Galicia e Lei 5/1997, de 22 de xullo, de administración local de Galicia (LALG), e, supletoriamente, polo Real decreto 364/1995, de 10 de marzo, polo que se aproba o regulamento xeral de ingreso do persoal ó servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado e demais lexislación concordante e de aplicación.2.1. A duración do nomeamento do persoal funcionario interino para ocupar transitoriamente o posto de traballo de técnico de xestión de secretaría estenderase ata a finalización do permiso por parto da titular do posto. Asemade a interinidade poderase prorrogar, por acordo expreso do órgano competente, ata a finalización do permiso por lactancia no suposto de que a titular sustitúa este pola acumulación en xornadas completas polo tempo que lle corresponda ou aínda ata a finalización do permiso por vacacións de ser acumulado este a algún dos anteriores permisos por parto ou lactancia.2.2. Transcorrido o período do ou dos permisos anteriores disfrutados pola titular do posto de traballo, a persoa nomeada funcionaria interina para ocupar transitoriamente o mesmo, será cesada. O posto de traballo obxecto do procedemento de selección ten as seguintes características: a) Númro: un (1). b) Escala: administración xeral. c) Subescala: xestión. d) Grupo: A2. e) Clase: reservado a persoal funcionario. f) Funcións: tarefas de apoio ás funcións da secretaría xeral. Para ser admitida ou admitido no procedemento que se regula nestas bases, as ou os aspirantes deberán reunir, na data en que remate o prazo de presentación de instancias segundo a convocatoria do proceso, os seguintes requisitos: a) Posuir a nacionalidade española ou ser nacional dalgún dos Estados membros da Unión Europea. Tamén reunirán este requisito a ou o cónxuxe de española ou español ou de persoa nacional dalgún dos Estados membros da Unión Europea, sempre que non estean separados de dereito, os seus descendentes e os do seu cónxuxe, sempre que non estean separados de dereito, sexan menores de vinte e un anos ou maiores desa idade dependentes, e as persoas incluídas no ámbito de aplicación dos tratados internacionais subscritos pola Unión Europea e ratificados por España, nos cales sexa de aplicación a libre circulación de traballadoras e traballadores. b) Superar os dezaseis e non ter alcanzado a edade de xubilación forzosa. c) Estar en posesión, ou en condición de obter, o título universitario de grao ou diplomado universitario nalgunha/s das seguintes disciplinas: Dereito, Ciencias políticas e da administración, Sociología, Administración e dirección de empresas, Economía, Ciencias económicas e empresariais e/ou Ciencias actuariais e financieiras ou calquera outra equivalente a estas. No caso de titulacións obtidas no estranxeiro deberán posuír o documento que acredite fidedignamente a súa homologación. d) Estar en posesión do título de coñecemento da lingua galega Celga 4 ou equivalente. e) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario. No caso de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. Non ter sido condenada/o por delito doloso, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario. f) Posuír a capacidade funcional para o desempeño das tarefas propias do posto de traballo.5.1. As instancias solicitando participar no proceso, dirixiranse ao Alcalde ou Concelleira/o delegada/o do Concello de Noia e presentaranse, debidamente cubertas, no Rexistro Xeral de Entrada de Documentos do Concello de Noia, situado na pranta baixa do número 2 da rúa Rosalía de Castro, 15200, Noia, A Coruña, por calquera das formas previstas no artigo 38.4 da Lei 30/1992, do 26 de novembro, de réxime xurídico das administracións públicas e procedemento administrativo común (LRXPAC), no prazo máximo de dez (10) días naturais contados desde o de publicación do anuncio da convocatoria no Boletín Oficial da Provincia da Coruña.5.2. As instancias deberán axustarse ao modelo oficial que figura como Anexo I das presentes bases e estará a disposición dos interesados no Rexistro Xeral do Concello de Noia e incluirá a manifestación de que se reúnen todos e cada un dos requisitos enumerados nas presentes bases e o compromiso, no suposto de superar o proceso, de prestar xuramento ou promesa de conformidade co Real decreto 707/1979, de 5 de abril.5.3. Xunto coas instancias solicitando participar no proceso, deberá presentarse a seguinte documentación, orixinal ou copia compulsada, na orde que se indica: a) Documento nacional de identidade ou pasaporte. b) Título universitario de grao ou diplomado universitario ou certificación administrativa acreditativa da súa obtención nalgunha/s das seguintes disciplinas: Dereito, Ciencias políticas e da administración, Sociología, Administración e dirección de empresas, Economía, Ciencias económicas e empresariais e/ou Ciencias actuariais e financieiras ou calquera outra equivalente a estas. c) Certificación de aptitude do Celga 4 ou do curso de aptitude equivalente ou ben a validación correspondente. d) Declaración responsable, asinada pola ou polo aspirante, de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario e de non ter sido condenada/o por delito doloso, nin encontrarse en inhabilitación absoluta ou especial para empregos ou cargos públicos por resolución xudicial firme, para o acceso ao corpo ou á escala de funcionario, segundo o modelo que se insire nestas bases como Anexo II. No caso de ser nacional doutro Estado, declaración responsable, asinada pola ou polo aspirane, de non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. a) Certificación médica actualizada na que se faga constar expresamente que a ou o aspirante posúe a capacidade funcional para o desempeño das tarefas propias do posto de traballo ao que concurre. Esta certificación non poderá ter unha antigüidade superior aos seis meses anteriores ao día de remate do prazo de presentación de instancias. b) Relación numerada, segundo a orde que se establece na base 9, dos méritos que a ou o aspirante alegue na fase de concurso, e os documentos xustificativos dos mesmos segundo o establecido na mesma base.6.1. Finalizado o prazo de presentación das solicitudes, o Alcalde ou a/o concelleira/o delegada/o do Concello de Noia, no prazo máximo de cinco (5) días hábiles, ditará resolución aprobando a lista provisoria de admitidas/os e excluídas/os, con especificación de apelidos e nome, DNI e, de ser o caso, dos motivos de exclusión.6.2. Esta resolución publicarase no Taboleiro de anuncios do Concello de Noia.6.3. As ou os aspirantes omitidos ou excluídos disporán dun prazo de tres (3) días hábiles, contados desde o día da publicación da devandita resolución no Taboleiro de anuncios do Concello de Noia, para enmendar os erros ou os defectos que motivaron a súa omisión ou exclusión.6.4. Transcorrido o prazo de subsanación, o órgano convocante ditará nova resolución aprobando a lista definitiva de admitidas/os e excluídas/os no proceso selectivo e fixando o lugar, data e hora de realización da primeira proba da fase de oposición, a orde de actuación das e dos aspirantes, de ser o caso, e a composición do Tribunal de Selección.6.5. De non existir aspirantes excluídos, o Alcalde ou a/o concelleira/o delegada/o de persoal e réxime interno, poderá elevar a definitiva a lista provisoria na mesma resolución de aprobación, incluíndo tamén os datos sinalados no apartado anterior.6.6. A resolución pola que se aproba a lista definitiva publicarase no Taboleiro de anuncios do Concello de Noia.6.7. A publicación dos sucesivos anuncios para a celebración das restantes probas, así como, a lista dos aspirantes aprobados en cada exercicio e de chamamentos aos aspirantes, de selo caso, efectuarase nos locais onde se celebren as probas e no Taboleiro de Anuncios da Casa do Concello.7.1. O tribunal encargado da calificación das probas e da supervisión do proceso será nomeado polo Alcalde ou a/o Concelleira/o delegada/o, conforme ó estipulado nos artigos 60 do EBEP, 34º.2. do TRLFPG, 7 do Decreto 95/1991, de 20 de marzo e demais lexislación de aplicación, e a súa composición farase pública consonte co establecido na base anterior. Estará composto polas e polos seguintes membros e os seus correspondentes suplentes: - Presidente: Un/ha funcionario/a con coñecementos técnicos na materia (titular e suplente). - Secretario: un/ha funcionario/a do Concello de Noia, que actuará con voz pero sen voto (titular e suplente). - Vogais: - Un, un/ha funcionario/a con coñecementos técnicos na materia (titular e suplente). - Dous, un/ha funcionario/a con coñecementos técnicos na materia (titular e suplente). - Terceiro, a proposta dos Delegados de Persoal do Concello de Noia con coñecementos técnicos na materia (titular e suplente). 7.2. No nomeamento das e dos membros do Tribunal deberanse respetar as seguintes regras: a) Todas e todos os membros do Tribunal deberán posuir a titulación esixida para participar no proceso de selección obxecto das presentes bases, ou superior. b) As ou membros do Tribunal que sexan persoal funcionario do mesmo corpo e escala que as prazas convocadas non poderán exceder de 2. c) A súa composición será paritaria entre mulleres e homes, na forma establecida no artigo 36º da Lei 7/2004, do 16 de xullo, para a igualdade de mulleres e homes.7.3. O tribunal poderá dispor a incorporación, os seus traballos, de asesores especialistas para as probas que estime pertinentes, limitándose ditos asesores a prestar a súa colaboración nas súas especialidades técnicas e terán voz pero non voto.8.1. O tribunal non poderá constituírse nin actuar sen a asistencia de, polo menos, a metade dos seus membros, e en todo caso, sen asistencia da ou do presidente e secretario.8.2. Por cada sesión do tribunal levantarase acta, que lida ao principio da sesión seguinte e feitas, de ser o caso, as rectificacións que procedan, autorizarase coa sinatura da/o secretaria/o e o vito e prace da/o presidente.8.3. As e os membros do Tribunal, así como as/os asesores especialistas designados, terán que absterse de intervir cando concorran algunha das causas previstas no artigo 28 da Lei 30/92, do 26 de novembro, ou se tivesen realizado tarefas de preparación de aspirantes a probas selectivas nos cinco anos anteriores á publicación da convocatoria do proceso de integración que regulan estas bases. A ou o presidente poderá solicitar das e dos membros do tribunal e das/os asesores especialistas declaración expresa de non atoparse incursos nas circunstancias previstas no artigo 28 da Lei de réxime xurídico das administracións públicas e do procedemento administrativo común. As e os aspirantes poderán recusar aos membros do tribunal cando concorran as circunstancias previstas na presente base.8.4. En ningún caso o tribunal poderá aprobar, nin declarar, que teñan superado as probas selectivas, un número superior de aspirantes ao de prazas convocadas. Calquera proposta de aprobadas/os que contraveña o establecido nesta norma será nula de pleno dereito.8.5. As e os membros do tribunal, así como, aqueles asesores especialistas que nomee, terán dereito ao abono de asistencias, de conformidade co previsto no anexo IV do Real decreto 462/2002, do 24 de maio, sobre indemnizacións por razón do servizo.9.1. A fase de concurso, que non terá carácter elimitorio, será a primeira obxecto de valoración. En todo caso a puntuación obtida nesta fase non poderá aplicarse para superar os exercicios da fase de oposición.9.2. Publicada a lista definitiva de aspirantes admitidos, o Tribunal reunirase en sesión non pública a efectos da súa constitución e de valorar os méritos alegados e debidamente acreditados. O resultado da valoración farase público, mediante a súa exposición no Taboleiro de anuncios da Casa do Concello, con anterioridade á realización do primeiro exercicio da fase de oposición e ata a resolución final do proceso selectivo.9.3. Deberá estarse en posesión dos méritos alegados, como máximo, na data de expiración do prazo concedido para a presentación de instancias.9.4. Os méritos que se acrediten serán valorados segundo segue, ata un total de 8 puntos, que corresponderán á suma dos máximos de cada epígrafe. A) Antigüidade, ata o máximo de 6 puntos: 1. Por servizos prestados como funcionario de carreira ou interino no corpo de xestión (grupo B ou A2) de entidades locais: 0,10 puntos/mes.2. Por servizos prestados como funcionario de carreira interino no corpo de xestión (grupo B ou A2) noutras administracións públicas: 0,05 puntos/mes. En ambos casos non se computarán servizos prestados por tempo inferior a un mes e os meses consideraranse de 30 días. Asemade non se computarán os servizos prestados simultaneamente con outros igualmente alegados e a puntuación reducirase proporcionalmente polos prestados a tempo parcial. A) Formación, ata un máximo de 2 puntos: Cursos organizados e impartidos directamente pola Escola Galega de Administración Pública, INAP, escolas oficiais de formación das restantes comunidades autónomas ou universidades, relacionados con algunha das materias incluídas no Temario da fase de oposición (Anexo III). 1. Por cada curso igual ou superior a 12 horas lectivas e ata 40 horas lectivas: 0,20 puntos por curso.2. Por cada curso superior a 40 horas lectivas e igual ou inferior a 75: 0,40 puntos por curso.3. Por cada curso superior a 75 horas lectivas: 0,60 punto por curso. Non se valorarán os cursos que non acrediten as horas de duración, nin os inferiores a doce horas lectivas, nin os diplomas relativos a xornadas, seminarios, simposios e similares.9.5. Requisitos e forma de acreditar os méritos alegados: A) Antigüidade. Acreditarase mediante orixinal ou copia compulsada da certificación expedida pola administración pública ao servizo da cal prestara servizos, na que se fará constar clase de persoal, duración da prestacións dos servizos, escala, subescala, grupo e corpo. B) Formación. Acreditarase mediante orixinal ou copia compulsada do diploma no que debe constar, como mínimo, a duración do curso e o título do mesmo e a escola oficial que o impartira, ou ben mediante certificación expedida pola escola oficial que o impartiu na que se fagan constar os mesmos datos.10.1. Terá carácter eliminatorio e consistirá na contestación por escrito dun cuestionario de 100 preguntas tipo test que versarán sobre os temas realacionados no Anexo III a estas bases e para a realización do cal as e os aspirantes disporán como máximo de 120 minutos. Cada pregunta terá 4 alternativas de resposta, das cales tan só unha será correcta. Incluiranse ademais tres preguntas de reserva para o suposto de que o Tribunal, de oficio ou con base nalgunha reclamación, anulase algunha ou algunhas das preguntas incluídas no exercicio, o que se fara público no Taboleiro de anuncios da Casa do Concello.10.2. Cada opositor poderá obter copia do exercicio realizado ao seu remate e no prazo das vinte e catro horas seguintes ao da celebración, farase público no Taboleiro de anuncios da Casas do Concello as respostas correctas ao test.10.3. Este exercicio cualificarase de 0 a 20 puntos, sendo necesario para superalo obter un mínimo de 10 puntos. Para iso terase en conta que por cada dúas respostas incorrectas descontarase unha correcta. As ou os aspirantes que non acaden a puntuación mínimo quedarán excluídos do procedemento.11.1. As probas realizaranse a porta pechada sen outra asistencia que a das/os aspirantes, membros do tribunal e as/os colaboradores e especialistas designados.11.2. As/os aspirantes serán convocados para cada exercicio en chamamento único e nos que non poidan celebrarse conxuntamente a orde de actuación das/os aspirantes inciarase por aqueles cuxo primeiro apelido empece pola letra “D”, seguindo o resultado do sorteo feito público por Resolución do 29 de xaneiro de 2009 do Conselleiro de Presidencia, Administracións Públicas e Xustiza, publicado no Diario Oficial de Galicia, número 24, do 4 de febreiro de 2009. No suposto de que non exista aspirante ningún co primeiro apelido que comece pola letra “D” pasarase á letra “E” e así sucesivamente.11.3. As/os aspirantes deberán acudir ás probas nas horas e datas do respectivos chamamentos, sen posibilidade de aprazamento calquera que fora a causa que lles impedise acudir, excepto que a escusa sexa posible por ter amparo nun precepto legal, así como no suposto de aspirantes embarazadas ou en período de parto ou posparto debidamente acreditados.11.4. O Tribunal poderá requerir aos aspirantes, en calquera momento da práctica de calquera exercicio ou proba, que acrediten a súa identidade, para o que deberán estar provistos do documento nacional de identidade, permiso de conducción ou pasaporte.11.5. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde da oposición naqueles aspectos previstos ou non nestas bases, sendo en todo caso aplicable para o non previsto nas presentes bases a normativa recollida na base 1.12.1. A puntuación final das e dos aspirantes virá determinada pola suma da puntuación outorgada na fase de concurso e na de oposición, sempre que a acadada nesta última fase non sexa inferior a dez puntos.12.2. Unha vez calculada a puntuación final de cada aspirante, o Tribunal elaborará unha listaxe destes baseándose na súa puntuación e por orde decrecente, resultando aprobados aqueles que, tendo en conta o número de prazas, obtivesen as notas máis altas e que constituirán a proposta de nomeamento que se formulará ao órgano competente. Asemade o tribunal elaborará, tamén por orde decrecente de puntuación, unha lista de reserva na que figurarán aquelas/es aspirantes que, aínda tendo superado o proceso selectivo, non resulten aprobados por obter unha puntuación de ordinal inferior ao número de prazas convocadas, para os supostos de renuncia, falecmento, falta de xustificación dos requisitos para o nomeamento, incapacidade absoluta sobrevida, ou outros supostos en que a/o aspirante aprobado non chegue a tomar posesión.12.3. No suposto de empate nas puntuacións totais finais de dous ou máis aspirantes, este resolverase tendo en conta a maior puntuación obtida na proba da oposición e, se isto non fose suficiente, pola mellor puntuación obtida no apartado A. (antigüidade) da fase de concurso, e de persistir no apartado B. (fomación), ata que o empate se resolva. De persistir o empate, este resolverá por sorteo.13.1. A proposta de nomeamento, así como a listaxe das puntuacións totais acadadas, do Tribunal farase pública no Taboleiro de anuncios da Casa do Concello e elevarase ao órgano competente, quen procederá ao nomeamento do/a funcionario/a interino, facéndose público este tamén no Taboleiro de anuncios da Casa do Concello.13.2. O interesado ou interesada deberá tomar posesión no prazo de tres días hábiles seguintes ó da publicación do nomeamento.14.1. Para os efectos da provisión de postos de traballo con carácter interino ou a celebración doutros contratos laborais con carácter temporal, nos que se esixan os mesmos requisitos e se valoren os mesmos coñecementos que nas presentes bases, formarase unha bolsa de emprego con todas e todos os aspirantes que superasen a oposición, resultansen aprobados ou non, relacionados por orde decrecente de puntuación segundo a listaxe confeccionada polo Tribunal cualificador á que se refire a base 12. Sendo así, as ou os que resulten nomeados na convocatoria que regulan estas bases, unha vez rematado a prestación de servizos, pasarán a formar parte desta bolsa na orde que lle corresponda pola súa puntuación.14.2. No suposto de producirse a necesidade de proveer un ou varios postos de traballo, coas características sinaladas no apartado anterior, notificaráselle ás persoas incluídas na listaxe coas maiores puntuacións que nese momento non estén prestando servizos para o Concello de Noia como técnicos do grupo A2, para os efectos de que, nun prazo fixado polo órgano competente en función da urxencia na provisión do posto, se incorpore a este. Transcorrido o prazo outorgado sen que se incorpore ou no suposto de manifestar por escrito que non está interesada ou interesado en cubrir o posto, será excluída ou excluído da bolsa de emprego. Xunto coa notificación poderase requerir ás ou aos interesados para que presenten a documentación acreditativa de que na data seguen a cumprir os requisitos enumerados na base 4, quedando, no suposto de non achegala, excluídos da bolsa de emprego.14.3. En todo caso a bolsa de emprego estará vixente ata que se convoque un novo proceso de selección para a provisión de postos de traballo nos que se esixan os mesmos requisitos e se valoren os mesmos coñecementos que nas presentes bases. Estas bases, a convocatoria do procedemento que regulan e cantos actos administrativos deriven das mesmas, así coma as actuacións do Tribunal, poderán ser impugnadas polas interesadas ou polos interesados nos casos e na forma establecidos pola Lei de réxime xurídico das administracións públicas e do procedemento administrativo común e na Lei da xurisdicción contencioso-administrativa. Tendo coñecemento da convocatoria publicada no Boletín Oficial do Estado número. de data././., para proveer transitoriamente, como funcionario interino, un posto de traballo de técnico de xestión de secretaría, mediante o sistema de concurso-oposición, 1º) SOLICITO, tomar parte no devandito procedemento selectivo.2º) DECLARO, que son certos os datos consignados nesta solicitude e que reúno todos e cada un dos requisitos necesarios para o ingreso na función pública e as sinaladas na correspondente convocatoria e que me comprometo a prestar xuramento ou promesa de conformidade co Real decreto 707/1979, de 5 de abril.3º) ACHEGO orixinal ou copia compulsada dos seguintes documentos: Lugar, data e sinatura. SR. ALCALDE DO CONCELLO DE NOIA. DONA/DON., con documento nacional de identidade número., e enderezo en., DECLARO BAIXO A MIÑA RESPONSABILIDADE: Non ter sido separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin encontrarme en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario e non ter sido condenada/o por delito doloso, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario. Noia,. de. do 200. A/O declarante, Asdo. PARTE XERAL. Tema 1. A Constitución española de 1978. Características xerais, estructura e contido. Pincipios constitucionais: o estado social e democrático de dereito. O procedimento de reforma. Tema 2. Os dereitos e deberes fundamentais dos cidadáns. A protección dos dereitos fundamentais. O recurso de amparo. Tema 3. A Coroa. As funcións do Rei. O refrendo. Tema 4. O poder lexislativo. As Cortes Xerais. Composición, elección e disolución. Atribucións e funcionamento das Cámaras. Os órganos de control dependentes das Cortes Xerais: O Defensor do Pobo e o Tribunal de Contas. Tema 5. O poder executivo. O Goberno no sistema constitucional español. A designación e remoción do Presidente do Goberno. O Goberno: composición e funcións. Tema 6. A administración pública na Constitución. A regulación da administración na Lei de réxime xurídico das administracións públicos e do procedimento administrativo común. Tema 7. O poder xudicial. A organización da administración de xustiza en España: órdenes xurisdiccionais, clases de órganos xurisdiccionais e as súas funcións. O Consello Xeral do Poder Xudicial. Tema 8. A organización territorial do Estado na Constitución. Características do estado autonómico. O sistema de distribución de competencias entre o Estado e as comunidades autónomas. As relacións entre o Estado e as comunidades autónomas. Tema 9. O réximen local. A administración local na Constitución española e na Carta europea de autonomía local. Clases de entidades locais. Competencias. Tema 10. O Tribunal Constitucional. Composición, designación, organización e funcións. O sistema español de control da constitucionalidade das leis. Tema 11. O estatuto de autonomía de Galicia. O Parlamento. A Xunta de Galicia. O Presidente. O Consello de Contas de Galicia. Tema 12. A Unión Europea: orixe e evolución. Institucións comunitarias. O ordenamento comunitario: tratados e dereito derivado. Directivas e regulamentos comunitarios. Tema 13. A relación xurídico-administrativa. Concepto. Suxeitos da relación xurídico-administrativa: as administracións públicas. O administrado. A súa capacidade xurídica e de obrar. As situacións xurídicas do administrado en xeral. Situacións xurídicas de carácter activo: potestades do administrado. Situacións xurídicas pasivas: situación de suxeición e deber do administrado. Tema 14. Os dereitos dos cidadáns na Lei de réxime xurídico das administracións públicas e do procedemento administrativo común. Tema 15. O principio de legalidade da Administración: a súa construción técnica. As potestades administrativas: concepto. A atribución de potestades. Potestades regradas e potestades discrecionais. O control da discrecionalidade: en especial o control do fin e a desviación de poder. O principio de autotutela. PARTE ESPECIAL. Tema 16. O procedemento administrativo: concepto e natureza. A lei de réxime xurídico das administracións públicas e do procedemento administrativo común: ámbito de aplicación. Principios informadores. Tema 17. Fases do procedemento administrativo: iniciación, ordenación, instrución e terminación. Especial referencia ao silencio administrativo. Tema 18. O acto administrativo: concepto e clases. Elementos do acto administrativo: suxeito, obxecto, causa, fin e forma. Notificación e publicación dos actos administrativos. Tema 19. A eficacia do acto administrativo: principios xerais. Executividade e suspensión. Procedementos de execución. Tema 20. Os recursos administrativos: concepto e clases. Requisitos xerais. Materia obxecto de recurso, lexitimación e órgano competente. Recurso de alzada, de reposición e de revisión. As reclamacións previas ao exercicio das accións civís e laborais. Tema 21. Nulidade de pleno dereito e anulabilidade dos actos administrativos. Revogación e revisión de oficio dos actos administrativos nulos e anulables: casos en que procede. Procedemento. A impugnación xurisdicional de actos pola propia Administración: a declaración de lesividade. Tema 22. A xurisdición contencioso-administrativa: concepto e natureza. Capacidade procesual, lexitimación, representación e defensa. Actos impugnables. O recurso contencioso-administrativo: procedemento xeral. Tema 23. Principios do exercicio da potestade sancionadora. O procedimento sancionador. Tema 24. A responsabilidade patrimonial da Administración. Características da institución no sistema español. Lesión determinante, suxeitos imputables e causas de imputación. A extensión da reparación. A acción de responsabilidade. Tema 25. Os contratos das Administracións Públicas. Clases. Contratos administrativos especiais. Réxime xurídico dos contratos privados. A administración contratante: entes incluídos e excluídos da lei de contratos do sector público. Tema 26. O contratista: capacidade, solvencia, prohibicións e clasificación. Procedimentos e formas de adxudicación. Garantías. Perfeccionamento e formalización do contrato. Tema 27. Contratos administrativos típicos: contrato de obra, contrato de concesión de obra pública, contrato de xestión de servicios públicos, contrato de subministración e os contratos de servizos. Tema 28. A expropiación forzosa: natureza e xustificación da potestade expropiatoria. O procedimento expropiatorio xeral. A declaración de urxencia da ocupación dos bens afectados pola expropiación. Tema 29. Os servizos públicos. Concepto e modos de xestión dos servizos públicos. Tema 30. O dominio público: Concepto e natureza. Elementos: suxeto, obxecto e destino. Afectación e mutacións demaniais. Uso e utilización. A concesión e a reserva demanial. Tema 31. Dominios públicos especiais. Aspectos esenciais da regulación relativa a augas, montes, minas, estradas e costas. Tema 32. Persoal ó servicio das Administracións públicas. Funcionarios. Persoal laboral e eventual. O Estatuto básico do empregado público e Texto refundido da Lei da función pública de Galicia. Tema 33. A xestión do persoal. Sistemas de acceso. Provisión de postos de traballo. A estructura da funcion pública. Grupos e niveis. Tema 34. A carreira administrativa. Situacións administrativas dos funcionarios. Réxime de incompatiblidades. Extinción da relación funcionarial. Concepto de administración local. Tema 35. A administración local na Constitución. A Carta Europea de autonomía local. O principio de autonomía local. Clases de entidades locais. Tema 36. O Municipio: concepto e elementos. O término municipal. A poboación municipal. O padrón de habitantes. O estatuto dos veciños. Tema 37. As competencias municipais. Servizos mínimos obrigatorios. A reserva de servizos. Tema 38. O sistema electoral local. Causas de inelexibilidade e incompatibilidade. Elección de Concelleiros e Alcaldes. Procedementos de remoción do Presidente da Corporación. Tema 39. A organización municipal. Órganos necesarios: o alcalde, tenentes de alcalde, o pleno, e a xunta de goberno local. Órganos complementarios: comisións informativas e outros. Réximen de delegación de competencias. Tema 40. O Pleno da Corporación local: composición, elección de concelleiros, réximen de sesións e acordos. Os grupos políticos. O estatuto dos membros electos das Corporacións Locais. Tema 41. A provincia. A cooperación municipal. Outras entidades locais: lexislación básica e lexislación autonómica. Entidades locais de ámbito inferior ó municipio. As comarcas. As mancomunidades de municipios. As áreas metropolitanas. Tema 42. Libros de actas e resolucións. Certificacións, comunicacións, notificacións e publicación dos acordos municipais. O rexistro de documentos. Tema 43. A postestade regulamentaria das entidades locais. As ordenanzas e regulamentos. Clases. Procedimento de elaboración e aprobación. O regulamento orgánico. Os bandos. Tema 44. Relacións entre a administración estatal, autonómica e local. Organismos da administración estatal e autónomica competentes en materia de entes locais. Tema 45. Singularidades do procedimento administrativo das entidades locais. A revisión e revocación dos actos dos entes locais. Tramitación dos expedientes. Os interesados. Abstencións e recusacións. Recursos administrativos e xurisdiccionais contra os actos locais. Tema 46. O persoal ó servicio das corporacións locais: clases e réximen xurídico. Os funcionarios da administración local con habilitación de carácter nacional. Cadros de persoal e relacións de postos de traballo. A oferta de emprego público, os plans de emprego e outros sistemas de racionalización. Tema 47. Sistemas de selección e de provisión de postos de traballo. Dereitos, deberes e situacións administrativas do personal ó servicio das corporacións locais. Dereitos económicos e seguridade social. Negociación colectiva. Réximen de incompatibilidades. Réxime disciplinario. Tema 48. As formas de actividade das entidades locais. A intervención administrativa local na actividade privada. As licencias e autorizacións administrativas. A actividade de fomento. Tema 49. O servizo público nas entidades locais. Os modos de xestión. Especial referencia á concesión de servizos. O consorcio. Tema 50. Os bens das entidades locais. Clases. Bens de dominio público. Bens patrimoniais. Os bens comunais. Os montes veciñais en man común. O inventario de bens municipal. Tema 51. Os recursos das facendas locais. Principios constitucionais. A imposición e ordenación de tributos e o establecimeno de recursos non tributarios. Tema 52. Os ingresos públicos. Concepto e clasificación. Ingresos ordinarios e extraordinarios. Os impostos: clases. Taxas, prezos públicos e contribucións especiais. Tema 53. O crédito local. Natureza xurídica. Competencia. Límites e requisitos para a concertación de operacións de crédito. Tema 54. O Orzamento xeral das entidades locais. Elaboración e aprobación. Especial referencia ás bases de execución do orzamento. Tema 55. Evolución histórica da lexislación urbanística española. O marco constitucional do urbanismo. A sentencia do Tribunal Constitucional 61/1997. Competencias do estado, das comunidades autónomas e das entidades locais. Tema 56. Réximen urbanístico da propiedade do solo: principios xerais. Clasificación. Réximen do solo non urbanizable na lexislación estatal e autonómica. Tema 57. Réximen do solo urbano: dereitos e deberes dos propietarios en solo urbano consolidado e non consolidado. Réximen do solo núcleo rural na lexislación galega. Réximen do solo urbanizable e do rústico na lexislación estatal e autonómica. Tema 58. Os instrumentos de planeamento xeral na lexislación estatal e na lexislación galega. Municipios sen ordenación. Normas de aplicación directa. Tema 59. Planeamento de desenvolvemento. Plans parciais e de sectorización. Plans especiais. Estudios de detalle. Tema 60. Elaboración e aprobación dos plans. Competencia e procedimento. Efectos da aprobación. Publicidade. As edificacións fora de ordenación. Modificación e revisión de plans. Tema 61. Execución do planeamento. Presupostos da execución. O principio de equidistribución e as súas técnicas. Sistemas de actuación: elección do sistema. O proxecto de urbanización. Tema 62. Obtención de terreos dotacionais. Instrumentos de intervención no mercado do solo. Tema 63. Intervención administrativa na edificación ou uso do solo. A licencia urbanística: actos suxeitos, natureza, réximen xurídico e procedimento de outorgamento. Licencias de actividade e a súa relación coa licencia urbanística. Réximen do silencio. Tema 64. Deberes de conservación e réximen da declaración de ruina. Protección da legalidade urbanística. Obras sen licencia ou contrarias ás súas condicións. Licencias ilegais. Infraccións e sancións urbanísticas. Tema 65. Os convenios urbanísticos. Noia, 31 de agosto de 2009. O alcalde, Asdo. Rafael García Guerrero.